**Kunsziget Község Önkormányzat**

**Képviselő-testületének**

**1/2013. (I.31.) önkormányzati rendelete**

**a természetben nyújtott szociális célú tűzifa támogatás jogosultsági** **feltételeiről**

Kunsziget Község Önkormányzatának Képviselő-testülete az Alaptörvény 32. cikk (2) bekezdése alapján meghatározott feladatkörében, a szociális igazgatásról és a szociális ellátásról szóló 1993. évi III. törvény 10. § (1) bekezdésében kapott felhatalmazás alapján az alábbi rendeletet alkotja:

**1. §**

(1) Kunsziget Község Önkormányzatának Képviselő-testülete a szociálisan rászorulók részére a téli fűtéshez természetbeni ellátás formájában tűzifát biztosít 2 m3 összmennyiségben.

(2) A szociális célú tűzifa támogatás természetbeni ellátásként adható annak a személynek vagy családnak, aki létfenntartást veszélyeztető rendkívüli élethelyzetbe került, időszakosan bekövetkezett vagy tartósan fennálló létfenntartási problémákkal küzd, feltéve, ha a kérelmező

**a)** háztartásában az egy főre jutó nettó jövedelem nem haladja meg az öregségi nyugdíj mindenkori legkisebb összegének 150%-át, azaz **42.750** Ft-ot,

**b)** egyszemélyes háztartás esetében az öregségi nyugdíj mindenkori legkisebb összegének 200%-át, azaz **57.000** Ft-ot,

**c)** lakása fával (vagy részben fával) fűthető és

a szociális igazgatásról és a szociális ellátásokról szóló 1993.évi III. törvényben meghatározott vagyona nincs.

(3) A kérelem elbírálásánál – a jogosultsági feltételek megléte esetén – az alábbi családi körülményeket kiemelten kell kezelni:

**a)** az egyedülálló nyugdíjas életkorára tekintet nélkül, vagy az egy háztartásban élő nyugdíjasok, ahol az egy háztartásban élők mindkét tagja elmúlt 70 éves, abban az esetben, ha a település területén nem él nagykorú gyermeke.

b) az egyedül élő, rokkantsági, vagy rehabilitációs ellátásban részesülő.

c) a gyermekét vagy gyermekeit egyedül nevelő szülő.

d) a közmunka programban részt vett személy.

e) egyéb rendkívüli életkörülmény között élő személy.

 (4) Az igényléseket a rendelet melléklete szerinti nyomtatványon **2013. február 8-ig lehet benyújtani** az önkormányzat hivatalában.

(5) A kérelmekről – átruházott hatáskörben – a polgármester egyedi határozattal dönt.

(6) A kérelmezők által átvett tűzifa mennyiségére vonatkozóan a kérelmezők az átvétel helyén átvételi elismervényt írnak alá.

(7) A közös háztartásban élők közül csak egy kérelmező jogosult a természetbeni juttatásra.

**2. §**

A rendelet a kihirdetését követő napon lép hatályba és 2013. március 31-én hatályát veszti.

Kunsziget, 2013. január 31.

 Lendvai Ivánné dr. Varga József

 polgármester körjegyző

A rendelet kihirdetése megtörtént.

Kunsziget, 2013. január 31.

 dr. Varga József

 körjegyző

Melléklet a …/2013. (I.31.) önkormányzati rendelethez

**N Y O M T A T V Á N Y**

**szociális tűzifa igényléshez**

Név: ………………………………………………………………………………………………….

Lakcím: ……………………………………………………………………………………………….

Szociális tűzifa támogatásra az alábbiak szerint jogosult vagyok:

O a.) az egyedülálló nyugdíjas életkorára tekintet nélkül,vagy az egy háztartásban élő nyugdíjasok, ahol az egy háztartásban élők mindkét tagja elmúlt 70. éves, abban az esetben ha a település területén nem él nagykorú gyermeke:

 Indoklás: ………………………………………………………………………………………..

 …………………………………………………………………………………………………...

 …………………………………………………………………………………………………...

O b.) az egyedül élő, rokkantsági, vagy rehabilitációs ellátásban részesülők:

 Indoklás: ………………………………………………………………………………………..

 …………………………………………………………………………………………………...

 ……………………………………………………………………………………………………

O c.) a gyermekét vagy gyermekeit egyedül nevelő szülő:

 Indoklás: ………………………………………………………………………………………..

 …………………………………………………………………………………………………...

 ……………………………………………………………………………………………………

O d.) a közmunka programban részt vett személyek:

 Indoklás: ………………………………………………………………………………………..

 …………………………………………………………………………………………………...

 ……………………………………………………………………………………………………

O Rendkívüli életkörülmények között élő személy:

Indoklás: ………………………………………………………………………………………..

 …………………………………………………………………………………………………...

 ……………………………………………………………………………………………………

Jogosult vagyok:

O aktív korúak ellátására,

O rendszeres szociális segélyre,

O foglalkoztatást helyettesítő támogatásra,

O időskorúak járadéka,

O adósságkezelési támogatáshoz kapcsolódó adósságcsökkentési támogatásra,

O lakásfenntartási támogatásra.

Büntetőjogi felelősségem tudatában kijelentem, hogy háztartásomban az egy főre jutó jövedelem nem haladja meg az öregségi nyugdíjminimum 150 %-át (42.750.- Ft/fő), egyedül élő személy esetében a 200 %-át (57.000 Ft/fő).

Dátum: ………………………………….

 ……………………………………………..

 a l á í r á s

(Kérjük jelölje X-el a támogatásra jogosultságát és az indoklási részt is szíveskedjen kitölteni)